

 LĒMUMS

Ādažos, Ādažu novadā

2025. gada 27. februārī **Nr. 57**

**Par Ādažu novada Ilgtspējīgas attīstības stratēģijas 2013.-2037. gadam aktualizāciju**

Ādažu novada Ilgtspējīgas attīstības stratēģija 2013.-2037. gadam (turpmāk – stratēģija) tika apstiprināta 23.07.2013. ar domes lēmumu Nr. 162 “Par Ādažu novada ilgtspējīgas attīstības stratēģijas gala redakcijas apstiprināšanu”, savukārt 27.07.2021. ar lēmumu Nr. 16 “Par aktualizētās Ādažu novada Ilgtspējīgas attīstības stratēģijas 2013.-2037. gadam un Vides pārskata par Ādažu novada Ilgtspējīgas attīstības stratēģijas aktualizāciju un Attīstības programmu apstiprināšanu” apstiprināta stratēģijas aktualizētā redakcija.

Ādažu novada stratēģija tika apstiprināta pirms Rīgas plānošanas reģiona un blakus esošo pašvaldību ilgtspējīgas attīstības stratēģiju apstiprināšanas, tāpēc Ādažu novada stratēģija nav pilnībā saskaņota ar citiem ilgtermiņa plānošanas dokumentiem.

Ādažu novada pašvaldība 23.11.2022. pieņēma lēmumu Nr. 558 “Par Ādažu novada teritorijas plānojuma izstrādes uzsākšanu”, ar kuru tika uzsākta Ādažu novada teritorijas plānojuma 2025.-2037. gadam (turpmāk – teritorijas plānojums) izstrāde. Atbilstoši teritorijas plānojuma izstrādes laika grafikam, dokumenta 1. redakciju uz publisko apspriešanu plānots nodot 2025. gada vasarā. Aktualizējot stratēģiju, precizēt nosacījumus, kas būtu jāņem vērā jaunajā teritorijas plānojumā.

Pamatojoties uz Pašvaldību likuma 10. panta pirmās daļas 3. punktu, Attīstības plānošanas sistēmas likuma 6. panta ceturto daļu, 8. un 10. pantu, Teritorijas attīstības plānošanas likuma 12. panta pirmo daļu un 21. pantu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 2., 18., 19., 20. punktu un 5.1. nodaļu, kā arī Attīstības komitejas 12.02.2025. atzinumu, Ādažu novada dome

**NOLEMJ:**

1. Veikt Ādažu novada Ilgtspējīgas attīstības stratēģija 2013.-2037. gadam (turpmāk –Stratēģija) aktualizāciju.
2. Apstiprināt Stratēģijas aktualizācijas izstrādes darba uzdevumu (1. pielikums).
3. Līdz 2025. gada maija beigām apstiprināt aktualizētās Stratēģijas 1. redakciju.
4. Apstiprināt Stratēģijas aktualizācijas izstrādes sabiedrības līdzdalības plānu (2. pielikums).
5. Noteikt Attīstības un projektu nodaļas vadītāju Ingu PĒRKONI par atbildīgo darbinieku Stratēģijas aktualizācijai.
6. Centrālās pārvaldes Attīstības un projektu nodaļai veikt 2. pielikumā norādītā paziņojuma par Stratēģijas aktualizācijas izstrādes uzsākšanu ievietošanu Teritorijas attīstības plānošanas informācijas sistēmā (TAPIS).
7. Centrālās pārvaldes Sabiedrisko attiecību nodaļai veikt 2. pielikumā norādītā paziņojuma par Stratēģijas aktualizācijas izstrādes uzsākšanu publicēšanu pašvaldības tīmekļvietnē [www.adazunovads.lv](http://www.adazunovads.lv) un informatīvajā izdevumā “Ādažu Novada Vēstis”.
8. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums

Ādažu novada pašvaldības domes

27.02.2025. lēmumam Nr. 57

**Darba uzdevums**

**Ilgtspējīgas attīstības stratēģijas 2013.-2037. gadam aktualizācijai**

1. Aktualizēt Ādažu novada Ilgtspējīgas attīstības stratēģiju 2013.-2037. gadam (turpmāk –Stratēģija), kurā noteikts pašvaldības ilgtermiņa attīstības redzējums (vīzija), stratēģiskie mērķi, ilgtermiņa prioritātes, teritorijas specializācija un telpiskās attīstības perspektīva, kuras ietvaros izstrādātas vadlīnijas teritoriju plānošanai un attīstībai.
2. Stratēģijas aktualizācijas izstrādes pamatojums:
	1. Pašvaldību likuma 10. panta pirmās daļas 3. punkts;
	2. Administratīvo teritoriju un apdzīvoto vietu likuma 5. panta otrā daļa un pielikuma 11. punkts;
	3. Attīstības plānošanas sistēmas likuma 6. panta ceturtā daļa, 8. un 10. pants;
	4. Teritorijas attīstības plānošanas likuma 12. panta pirmā daļa, 21. pants;
	5. Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 2., 18., 19., 20. punkti un 5.1. nodaļa;
	6. Ministru kabineta 15.10.2024. noteikumi Nr. 639 “Sabiedrības līdzdalības kārtība attīstības plānošanas procesā”;
	7. Latvijas ilgtspējīgas attīstības stratēģija līdz 2030. gadam;
	8. Rīgas plānošanas reģiona ilgtspējīgas attīstības stratēģija (2014.-2030.);
	9. Rīgas ilgtspējīgas attīstības stratēģija līdz 2030. gadam;
	10. Ropažu novada ilgtspējīgas attīstības stratēģija 2022.-2038. gadam;
	11. Siguldas novada ilgtspējīgas attīstības stratēģija 2021.-2045. gadam;
	12. Saulkrastu novada ilgtspējīgas attīstības stratēģija 2021.-2034. gadam;
3. Stratēģijas aktualizāciju izstrādi veikt saskaņā ar spēkā esošo Latvijas Republikas normatīvo aktu prasībām, aktuālajām VARAM vadlīnijām pašvaldību ilgtspējīgas attīstības stratēģiju izstrādei.
4. Stratēģijas aktualizācijas izstrāde uzsākta, ņemot vērā šādus apstākļus:
	1. Ādažu novada pašvaldība 23.11.2022. pieņēma lēmumu Nr. 558 “Par Ādažu novada teritorijas plānojuma izstrādes uzsākšanu”, ar kuru tika uzsākta Ādažu novada teritorijas plānojuma 2025.-2037. gadam (turpmāk – teritorijas plānojums) izstrādi. Atbilstoši teritorijas plānojuma izstrādes laika grafikam, dokumenta 1. redakciju uz publisko apspriešanu plānots nodot 2025. gada vasarā. Aktualizējot stratēģiju, precizēt nosacījumus, kas būtu jāņem vērā jaunajā teritorijas plānojumā.
	2. Ādažu novada ilgtspējīgas attīstības stratēģija tika apstiprināta pirms Rīgas plānošanas reģiona un blakus esošo pašvaldību ilgtspējīgas attīstības stratēģiju apstiprināšanas. Ādažu novada stratēģija jāaktualizē ar citiem ilgtermiņa plānošanas dokumentiem.
5. Noteikt Ādažu novada pašvaldības Attīstības un projektu nodaļas vadītāju Ingu Pērkoni par atbildīgo domes darbinieku Stratēģijas izstrādei.
6. Stratēģijas aktualizācijas izstrādes uzdevumi:
	1. Izvērtēt Ādažu novada ilgtspējīgas attīstības stratēģijā noteikto ilgtermiņa attīstības vīziju, stratēģiskos mērķus, ilgtermiņa prioritātes.
	2. Izvērtēt un ņemt vērā Rīgas plānošanas reģiona spēkā esošos teritorijas attīstības plānošanas dokumentus, Ādažu novada teritorijas plānojumu un to pašvaldību teritorijas attīstības plānošanas dokumentus, ar kurām robežojas Ādažu novads, kā arī uzsākto apvienotā Ādažu novada teritorijas plānojumu.
	3. Izvērtēt un ņemt vērā Ādažu novada pašvaldības spēkā esošos attīstības plānošanas dokumentus, kā arī uzsāktos un iepriekš plānotos infrastruktūras projektus.
	4. Ņemt vērā un nodrošināt sasaisti ar Apvienoto nāciju organizācijas noteiktajiem ilgtspējīgas attīstības mērķiem, Latvijas ilgtspējīgas attīstības stratēģiju līdz 2030. gadam un Rīgas plānošanas reģiona ilgtspējīgas attīstības stratēģiju (2014.-2030.).
	5. Izstrādāt stratēģiskās ietekmes uz vidi novērtējumu, ja tas nepieciešams saskaņā ar Valsts vides dienesta reģionālās pārvaldības lēmumu.
	6. Nodrošināt sabiedrības pārstāvju līdzdalību Stratēģijas aktualizācijas izstrādē, veicot iedzīvotāju anketēšanu, iesaistot sabiedriskajās apspriedēs un citās līdzdalības aktivitātēs, atbilstoši Ministru kabineta 15.10.2024. noteikumos Nr. 639 “Sabiedrības līdzdalības kārtība attīstības plānošanas procesā” noteiktajam.
	7. Saturiski Stratēģiju aktualizēt, tajā ietverot šādas sadaļas:
		1. Novada vizītkarte 2025
		2. Stratēģiskā daļa
		3. Telpiskās attīstības perspektīva
		4. Īstenošana un uzraudzība
		5. Pārskats par Stratēģijas aktualizācijas izstrādes procesu, kas noformējams atsevišķā sējumā
		6. Sabiedrības līdzdalības pasākumi, kas noformējams atsevišķā sējumā
7. Stratēģijas aktualizācijas izstrādes process un izpildes termiņi:
	1. Stratēģijas aktualizācijas izstrādes process un izpildes termiņi:

| **Nr.** | **Pasākums** | **Termiņš** |
| --- | --- | --- |
|  | **Sagatavošanās** |  |
|  | Pašvaldības domes **lēmuma pieņemšana** par Stratēģijas aktualizāciju | 2025.gada februāris |
|  | Lēmuma nosūtīšana RPR, VARAM un paziņojuma publicēšana tīmekļvietnē [www.adazunovads.lv](http://www.adazunovads.lv), un informatīvajā izdevumā “Ādažu Novada Vēstis” | 2025.gada marts |
|  | Darba plāna un sabiedrības līdzdalības plāna izstrāde, interešu grupu un viedokļu līderu identificēšana. Stratēģijas aktualizācijas un sabiedrības līdzdalības plāna izskatīšana Vadības darba grupā. | 2025.gada februāris - marts |
|  | Paziņojuma par sabiedrības līdzdalību (ar kritērijiem pārstāvju izvēlei) sagatavošana un publicēšana | 2025.gada marts |
|  | Tematisko darba grupu organizēšana, piesaistot nozaru speciālistus un viedokļu līderus, rezultātu apkopošana | 2025.gada marts-aprīlis |
|  | Ar Stratēģiju saistītu augstāka un līdzīga līmeņa dokumentu analīze (t.sk. konsultācijas ar RPR un kaimiņu pašvaldībām) | 2025.gada februāris-marts |
|  | **Stratēģiskais ietekmes uz vidi novērtējums** |  |
|  | Konsultācijas ar VVD Lielrīgas reģionālo vides pārvaldi, kā arī ar Dabas aizsardzības pārvaldi un Veselības inspekciju par Stratēģijas iespējamo ietekmi uz vidi un cilvēku veselību, kā arī par stratēģiskās ietekmes uz vidi novērtējuma nepieciešamību. Iesniegums Vides pārraudzības valsts birojam stratēģiskās ietekmes uz vidi novērtējuma nepieciešamības izvērtēšanai. | 2025.gada marts-aprīlis |
|  | **Aktualizētās Stratēģijas 1.redakcijas izstrāde** |  |
|  | 1.redakcijas projekta izstrāde | 2025.gada februāris-maijs |
|  | 1.redakcijas projekta izskatīšana Vadības darba grupā | 2025.gada maijs |
|  | **Aktualizētās Stratēģijas 1.redakcijas apstiprināšana** |  |
|  | Domes lēmums par 1.redakcijas apstiprināšanu. | 2025.gada maijs |
|  | Domes lēmums par aktualizētās Stratēģijas 1.redakcijas apstiprināšanu nosūtīšana VARAM un RPR | 2025.gada maijs |
|  | Domes lēmuma par aktualizētās Stratēģijas 1.redakcijas apstiprināšanu publicēšana | 2025.gada jūnijs |
|  | Stratēģijas 1.redakcijas publiskošana un iesniegšana RPR | 2025.gada jūnijs |
|  | **Stratēģijas vides pārskata 1.redakcijas izstrāde** |  |
|  | Stratēģijas Vides pārskata 1.redakcijas izstrāde | 2025.gada aprīlis-maijs |
|  | **Publiskā apspriešana un saskaņošana** |  |
|  | Domes **lēmuma pieņemšana** par Stratēģijas un Vides pārskata projekta nodošanu publiskajai apspriešanai, un Stratēģijas projekta nodošanu Rīgas plānošanas reģionam, un Vides pārskata projekta nodošanu Vides pārraudzības valsts birojam atzinuma saņemšanai. | 2025.gada jūnijs |
|  | Paziņojuma publicēšana par Stratēģijas un Vides pārskata projekta publisko apspriešanu | 2025.gada jūnijs |
|  | Stratēģijas projekta publiskās apspriešana. Vides pārskata projekta saskaņošana ar Vides pārraudzības valsts biroja norādītajām iestādēm | 2025.gada jūnijs - jūlijs |
|  | Publiskās apspriešanas rezultātu apkopošana | 2025.gada augusts |
|  | Stratēģijas un Vides pārskata projekta publiskās apspriešanas rezultātu izvērtēšana Vadības darba grupā, rezultātu apkopošana | 2025.gada augusts |
|  | Stratēģijas un Vides pārskata publiskās apspriešanas kopsavilkuma izstrādāšana un publicēšana | 2025.gada augusts |
|  | **Stratēģijas gala redakcijas** |  |
|  | Stratēģijas un Vides pārskata galīgās redakcijas izstrāde pēc publiskās apspriešanas rezultātu un institūciju atzinumu izvērtēšanas | 2025.gada augusts |
|  | Domes **lēmuma pieņemšana** par aktualizētās Stratēģijas gala redakcijas apstiprināšanu, lēmumu publicēšana. | 2025.gada augusts |
|  | Ādažu novada Ilgtspējīgu attīstības stratēģijas (2017-2037) gala redakcijas publiskošana un iesniegšana VARAM un Rīgas plānošanas reģionam. | 2025.gada augusts |

* 1. Aktualizēt izpildes termiņus pēc Stratēģijas 1. redakcijas izstrādes.

2. pielikums

Ādažu novada pašvaldības domes

27.02.2025. lēmumam Nr. ĀNP/1-2-3/25/57

**Sabiedrības līdzdalības plāns**

**Ilgtspējīgas attīstības stratēģijas 2013.-2037. gadam aktualizācijā**

# Ievads

Saskaņā ar Pašvaldību likuma 10. panta pirmās daļas 3. punktu, Attīstības plānošanas sistēmas likuma 6. panta ceturto daļu, 8. un 10. pantu, Teritorijas attīstības plānošanas likuma 12. panta pirmo daļu un 21. pantu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 2., 18., 19., 20. punktu un 5.1. nodaļu, Ādažu novada pašvaldība 27.02.2025. pieņēma lēmumu Nr. ĀNP/1-2-3/25/57 “Par Ādažu novada Ilgtspējīgas attīstības stratēģijas 2013.-2037. gadam aktualizāciju” (turpmāk – 27.02.2025. lēmums Nr. ĀNP/1-2-3/25/57).

Lai sekmētu efektīvu, atklātu, ietverošu, savlaicīgu un atbildīgu sabiedrības līdzdalību attīstības plānošanas procesā, izstrādājot attīstības plānošanas dokumentu, pašvaldībai jānodrošina sabiedrības līdzdalība dokumenta izstrādē, atbilstoši MK 15.10.2024. Noteikumiem Nr. 639 “Sabiedrības līdzdalības kārtība attīstības plānošanas procesā”.

# Atbildīgais par sabiedrības līdzdalības pasākumiem

Atbilstoši Ādažu novada pašvaldības 27.02.2025. lēmumam Nr. ĀNP/1-2-3/25/57, atbildīgā par sabiedrības līdzdalības nodrošināšanu uzsāktajā attīstības plānošanas procesā ir Ādažu novada pašvaldības Attīstības un projektu nodaļas vadītāja Inga Pērkone.

Atbildīgā darbiniece:

* apzina un iesaista sabiedrības mērķgrupas, kuras tieši skars attīstības plānošanas dokuments;
* izvēlas piemērotākos sabiedrības līdzdalības veidus, veicinot efektīvu, atklātu, ietverošu, savlaicīgu un atbildīgu sabiedrības iesaistīšanos attīstības plānošanas procesā;
* sagatavo un nodod publicēšanai paziņojumu par līdzdalības procesu (1.pielikums):
	+ Ādažu novada pašvaldības tīmekļu vietnē [www.adazunovads.lv](http://www.adazunovads.lv) sadaļā “Sabiedrības līdzdalība”;
	+ Ādažu novada pašvaldības informatīvajā izdevumā “Ādažu Novada Vēstis”;
	+ Rīgas plānošanas reģiona mājaslapā.

# Sabiedrības mērķgrupas

Sabiedrības līdzdalību var īstenot formālās (piemēram, biedrības, nodibinājumi, arodbiedrības, iedzīvotāju padomes, reliģiskās organizācijas) un neformālās (nereģistrētas iniciatīvu grupas, interešu apvienības) sabiedrības grupas, kā arī atsevišķas fiziskas personas (turpmāk tekstā – sabiedrības pārstāvji).

Pašvaldības, iesaistot sabiedrības pārstāvjus plānošanas dokumenta izstrādes diskusiju grupās, sabiedrības pārstāvjus izvēlas ar atklātas procedūras palīdzību, publicējot informāciju par diskusiju grupas norisi un iespējām tajā pieteikties pašvaldības tīmekļa vietnē [www.adazunovads.lv](http://www.adazunovads.lv) sadaļā “Sabiedrības līdzdalība”, kā arī pašvaldības informatīvajā izdevumā “Ādažu Novada Vēstis”.

Viedokļa uzklausīšanā Ādažu novada Ilgtspējīgas attīstības stratēģijas 2013.-2037. gadam aktualizācijas izstrādes kontekstā tiek izdalītas šādas sabiedrības mērķgrupas:

* Ādažu novadu iedzīvotāji kopumā;
* uzņēmēji;
* iedzīvotāju padomes;
* nevalstiskā sektora dalībnieki;
* blakus esošo pašvaldību pārstāvji;
* bērni un jaunieši u.c.

Stratēģijas aktualizācijas izstrādē tiek pieaicināti arī attiecīgās jomas speciālisti.

Katrai no šīm mērķgrupām raksturīga sava, specifiska kompetence, iespējama dažādu problēmu un prioritāšu atšķirīga izpratne un tām visām ir noteikta loma novada dzīvē.

# Sabiedrības līdzdalības kārtība

Sabiedrības līdzdalības kārtība Ādažu novada Ilgtspējīgas attīstības stratēģijas 2013.-2037. gadam aktualizācijas izstrādes procesā noteikta, ņemot vērā MK 15.10.2024. noteikumus Nr. 639 “Sabiedrības līdzdalības kārtība attīstības plānošanas procesā”.

Sabiedrības pārstāvji var līdzdarboties Ādažu novada Ilgtspējīgas attīstības stratēģijas 2013.-2037. gadam aktualizācijas plānošanā:

* piedaloties diskusiju grupās;
* piedaloties sabiedriskajā apspriedē;
* iesaistoties publiskajā apspriešanā;
* piedaloties pašvaldības organizētajās iedzīvotāju aptaujās;
* piedaloties bērnu un jauniešu zīmējumu konkursā;
* iesaistoties citās līdzdalības aktivitātēs;
* rakstiski sniedzot viedokli par attīstības plānošanas dokumentu tā izstrādes stadijā;
* sagatavojot atzinumu attīstības plānošanas dokumentam pirms lēmuma pieņemšanas normatīvajos aktos noteiktajā kārtībā;
* sniedzot iebildumus un priekšlikumus lēmējinstitūcijas noteiktajā kārtībā lēmuma pieņemšanas procesā (domes sēdēs, komitejās un komisijās atbilstoši pašvaldības nolikumam).

Sabiedrības pārstāvju pienākums ir sagatavotajā un publicētajā paziņojumā par sabiedrības līdzdalību noteiktajos termiņos un veidā informēt Ādažu novada pašvaldību par savu interesi iesaistīties attīstības plānošanas procesā, norādot paziņojumā pieprasīto informāciju, kā arī turpmākajā līdzdalības procesā ievērot noteiktos termiņus.

# Sabiedrības līdzdalības pasākumi

Lai noskaidrotu iedzīvotāju viedokli par Ādažu novada nepieciešamo attīstību līdz 2037.gadam, Ādažu novada pašvaldība laika posmā no 07.03.2025. līdz 04.04.2025. veic **iedzīvotāju aptauju**. Aptaujas mērķis – noskaidrot Ādažu novada iedzīvotāju viedokli par vēlamajām izmaiņām līdz 2037.gadam. Piedalīties aptaujā iedzīvotāji var gan aizpildot drukātās aptaujas anketas, gan atbildot uz jautājumiem elektroniski (saite uz aptaujas anketu tiks publicēta pašvaldības tīmekļa vietnē [www.adazunovads.lv](http://www.adazunovads.lv)).

Lai noskaidrotu bērnu un jauniešu viedokli par Ādažu novada nepieciešamo attīstību līdz 2037.gadam, Ādažu novada pašvaldība laika posmā no 07.03.2025. līdz 04.04.2025. veic **bērnu un jauniešu aptauju**. Aptaujas mērķis – noskaidrot Ādažu novada bērnu un jauniešu viedokli par vēlamajām izmaiņām līdz 2037.gadam. Piedalīties aptaujā bērni un jaunieši var gan aizpildot drukātās aptaujas anketas, gan atbildot uz jautājumiem elektroniski (saite uz aptaujas anketu tiks publicēta pašvaldības tīmekļa vietnē [www.adazunovads.lv](http://www.adazunovads.lv)).

Lai informētu interesentus par veikto aptauju rezultātiem, maijā var tikt organizēta **tikšanās ar iedzīvotājiem**.

Plānošanas dokumenta aktualizācijas izstrādei plānots organizēt **diskusiju grupas** piecās tematiskajās jomās:

* Ekonomiskā attīstība.
* Izglītība, sports un kultūra.
* Veselības aprūpe un sociālie jautājumi.
* Teritorijas plānošana.
* Vide.

Dokumenta izstrādes ietvaros **tiks organizēta publiskā apspriešana** – laikposms, kurā sabiedrības pārstāvji sniedz savus iebildumus un priekšlikumus vai piedalās citās institūcijas organizētās sabiedrības līdzdalības aktivitātēs. Pašvaldība, organizējot Stratēģijas 1. redakcijas publisko apspriešanu, nodrošinās to, ka:

* publiskās apspriešanas laiks nebūs mazāks par 30 dienām;
* apspriežamie dokumenti būs publiski pieejami pašvaldības tīmekļa vietnē [www.adazunovads.lv](http://www.adazunovads.lv) visu publiskās apspriešanas laiku;
* paziņojumā par publisko apspriešanu tiks norādīta atbildīgā amatpersona, kurai iesniedzami viedokļi;
* ne vēlāk kā 30 dienas pēc publiskās apspriešanas beigām tās kopsavil­kums (2. pielikums) un dalībnieku saraksts tiks ievietoti pašvaldības tīmekļa vietnē [www.adazunovads.lv](http://www.adazunovads.lv) sadaļā “Sabiedrības līdzdalība”.

Dokumenta izstrādes laikā tiks organizēta **sabiedriskā apspriede** – sanāksme, kurā piedalās un savus iebildumus un priekšlikumus sniedz sabiedrības pārstāvji. Organizējot sabiedrisko apspriedi, pašvaldība:

* informēs par sanāksmes vietu, laiku un atbildīgo amatpersonu;
* nodrošinās, ka visa ar sanāksmi saistītā informācija būs pieejama pašvaldības tīmekļa vietnē [www.adazunovads.lv](http://www.adazunovads.lv) ne mazāk kā 14 dienas pirms sabiedriskās apspriedes; informācija tiks publicēta arī pašvaldības informatīvajā izdevumā “Ādažu Novada Vēstis”;
* ne vēlāk kā 14 dienas pēc sanāksmes tās kopsavilkumu un dalībnieku sarakstu ievietos pašvaldības tīmekļa vietnē [www.adazunovads.lv](http://www.adazunovads.lv) sadaļā “Sabiedrības līdzdalība”.

Informācija par atsevišķām sabiedrības iesaistīšanas iniciatīvām (diskusijām, sabiedrības apspriedēm un citām sabiedrības iesaistīšanas aktivitātēm), kuras nav iepriekš plānotas un norādītās paziņojumā, tiks publicēta pašvaldības tīmekļa vietnē [www.adazunovads.lv](http://www.adazunovads.lv) sadaļā “Sabiedrības līdzdalība” ne mazāk kā septiņas dienas pirms iniciatīvas norises sākuma un izplatīta paziņojumā noteiktajā kārtībā.

1. pielikums

Sabiedrības līdzdalības plānam

**Paziņojums par līdzdalības iespējām Ādažu novada attīstības plānošanas dokumenta – Ilgtspējīgas attīstības stratēģijas 2013.-2037. gadam izstrādes procesā**

**Ādažu novada pašvaldība uzsāk attīstības plānošanu** – Ādažu novada Ilgtspējīgas attīstības stratēģijas 2013.-2037.gadam aktualizācijas izstrādi.

**Attīstības plānošanas dokuments tiek izstrādāts laika posmā no** 27/02/2025 **līdz** 28/08/2025.

**Attīstības plānošanas mērķis** ir aktualizēt ilgtermiņa attīstības plānošanas dokumentu Ādažu novada teritorijai, lai sekmētu ilgtspējīgu un stabilu Ādažu novada attīstību, nodrošinātu iedzīvotāju dzīves kvalitātes uzlabošanu un veicinātu uzņēmēju konkurētspēju. Šis dokuments tiks saskaņots ar vietējā, nacionālā un reģionālā līmeņa attīstības plānošanas dokumentiem, tajos noteiktajiem ilgtermiņa attīstības mērķiem un prioritātēm.

**Attīstības plānošanas dokumenta plānotais termiņš** ir 2013.-2037. gadam.

**Dokumenta izstrāde**. Ilgtspējīgas attīstības stratēģijas aktualizācijas izstrādi veic Ādažu novada pašvaldības Centrālās pārvaldes Attīstības un projektu nodaļa. Lai izstrādes procesā iesaistītu nozares speciālistus un sabiedrību, tiek organizētas diskusiju grupas piecās tematiskajās jomās:

* Ekonomiskā attīstība.
* Izglītība, sports un kultūra.
* Veselības aprūpe un sociālie jautājumi.
* Teritorijas plānošana.
* Vide.

Diskusiju grupu mērķis ir nodrošināt sabiedrības iespēju līdzdarboties novada attīstības plānošanas dokumenta izstrādē un nodrošināt nozaru speciālistiem iespēju izteikt viedokli.

**Sabiedrības iespējas līdzdarboties**:

* piedaloties pašvaldības organizētajā iedzīvotāju aptaujā (07.03.2025.-04.04.2025.);
* piedaloties pašvaldības organizētajā bērnu un jauniešu aptaujā (07.03.2025.-04.04.2025.);
* piedaloties bērnu un jauniešu zīmējumu konkursā (07.04.2025.-25.04.2025.);
* piedaloties diskusiju grupās;
* piedaloties publiskajā apspriešanā (plānotais laiks – 26.06.2025.-31.07.2025.);
* piedaloties publiskās apspriešanas sanāksmē (plānotais laiks – 07.2025.).

Lūdzam izteikt savus priekšlikumus un pieteikumus līdzdarboties ilgtspējīgas attīstības stratēģijas izstrādē: elektroniski sūtot informāciju uz e-pastu inga.perkone@adazunovads.lv vai rakstiski, adresējot to Ādažu novada pašvaldībai, Gaujas ielā 33A, Ādažos, Ādažu novadā, LV-2164, norādot kontaktinformāciju (vārdu, uzvārdu, adresi, tālruni un e-pastu) un vēlamo līdzdalības veidu. Dalībai diskusiju grupās lūgums pieteikties līdz 31.03.2025., aizpildot elektronisko pieteikšanos formu pašvaldību tīmekļu vietnēs.

**Par sabiedrības līdzdalību atbildīgā persona** ir Ādažu novada pašvaldības Attīstības un projektu nodaļas vadītāja Inga Pērkone, tālr.: 27336847, e-pasts: inga.perkone@adazunovads.lv.

Precizēta informācija par sabiedrības līdzdalības iespējām tiks ievietota Ādažu tīmekļa vietnē [www.adazunovads.lv](http://www.adazunovads.lv) un nosūtīta uz sabiedrības pārstāvja norādīto e-pastu.

**Aicinām ikvienu Ādažu novada iedzīvotāju, uzņēmēju un nevalstisko organizāciju pārstāvi iesaistīties Ādažu novada ilgtspējīgas attīstības stratēģijas aktualizācijā!**

2. pielikums

Sabiedrības līdzdalības plānam

**Sabiedrības iebildumi un priekšlikumi par attīstības plānošanas dokumentu**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Iebilduma / priekšlikuma iesniedzējs** | **Kontaktinformācija** | **Iesniegtā iebilduma / priekšlikuma būtība** | **Ņemts vērā / nav ņemts vērā** | **Pamatojums, ja iebildums / priekšlikums nav ņemts vērā** |
|  |  |  |  |  |  |
|  |  |  |  |  |  |
|  |  |  |  |  |  |

|  |  |
| --- | --- |
| **Datums** |  |
|  | (dd/mm/gggg) |
| **Atbildīgā amatpersona** |  |
|  | (vārds, uzvārds, paraksts) |